

**Accountant til Sheltons Accountants & Business Advisers, Denmark**

Vil du også have et job med spændende og selvstændige opgaver og gode udviklingsmuligheder?

Vi mangler endnu en kollega med 3-5 års erfaring til opgaver indenfor regnskab og rapportering og som samtidig har interesse for lønadministration. Læs endelig videre nedenfor om os og de alsidige arbejdsopgaver!

**Velkommen til Sheltons Accountants & Business Advisers, Denmark**

Vi er en international orienteret virksomhed indenfor Accounting and Business Advisory, som er i rivende udvikling med mange nye kunder og nye arbejdsopgaver.

Vi bor i nyrenoverede og bevaringsværdige kontorer i Københavns gamle bydel nær Gammel Strand og Strøget og tæt på offentlige transportmuligheder. Her får du alle muligheder for at udvikle din karriere som accountant indenfor for regnskab og lønadministration.

**Arbejdsopgaver i tæt samarbejde med kollegaer**

Vi er specialiseret i at rådgive og assistere internationale virksomheder, som etablerer sig og driver virksomhed i Danmark, samt personer med internationale relationer bosiddende i Danmark. Med et ”One-Stop-Shop” koncept assisterer vi med bogføring og rapportering, moms, skat, lønadministration og HR relaterede opgaver. Derudover assisterer vi med alt fra compliance vedrørende årsregnskaber og selvangivelser til omfattende skatte- moms- HR-rådgivning og anden juridisk rådgivning vedrørende tilknyttede services.

*Vores team består bl.a. af rådgivere, der arbejder med regnskaber, skat og moms samt løn- og HR-relaterede opgaver, og vi forventer flere kollegaer i nær fremtid. Vi har et rigtig godt sammenhold – og samtidig er vi professionelle rådgivere, der sparrer med hinanden i forbindelse med løsning af opgaverne. Dine nye kollegaer har været her længe, fordi vi fokuserer på det gode samarbejde såvel som det sociale i teamet med henblik på udvikling af deres talent.*

*Din nye chef, Stefano Oragano*

Som vores nye kollega vil du i tæt samarbejde med dine kollegaer fra starten få ansvar for en portefølje af internationale kunder i forskellige brancher. Du vil bl.a. komme til at arbejde med følgende opgaver:

* Ugentlig, månedlig og kvartalsvis bogføring og rapportering
* Momsafstemning og rapportering
* Lønadministration og HR relaterede opgaver
* Opstilling og rapportering af årsregnskaber
* Udarbejdelse og rapportering af selvangivelser for selskaber og filialer
* Andre relaterede og ad hoc-opgaver

Vores kunder er repræsenteret i mange forskellige brancher (IT, pharma, entreprenør og detail mm) og antal ansatte spænder fra 1 til 200, hvilket er med til at ingen arbejdsdag er ens på jobbet.

**Hvad kan vi tilbyde?**

Naturligvis tilbyder vi en konkurrencedygtig løn- og pensionspakke og sørger for, at du løbende får efteruddannelse, så du hele tiden er opdateret. Og ej at forglemme og meget vigtigt, så har vi altid et socialt arrangement planlagt.

*Det skal også være sjovt og givende at gå på arbejde: Vi har fokus på at være gode kollegaer og have en god teamspirit og grine sammen. Vi er alle med til at bygge op sammen på en ordentlig og god måde.*

*Stefano*

Vi har desuden fleksible arbejdstider, og vi giver medindflydelse på planlægning af arbejdsopgaverne – kort sagt frihed under ansvar.

* Vi forestiller os, at du er revisor- eller regnskabsudannet, gerne med 3-5 års erfaring, eventuelt fra en international virksomhed
* Det vil være en fordel, hvis du har erfaring med internationale kunder indenfor regnskab, bogføring, skat/moms og gerne lønadministration
* Du har kendskab til én eller flere økonomi- og lønsystemer og du har flair for Excel
* Du kommunikerer flydende på dansk og engelsk i såvel skrift som i tale
* Du er god til at lære og har lyst til at udvikle dig
* Du tager selvstændigt ansvar og kan skabe gode relationer til både kunder og kollegaer

**Interesseret?**

Send din ansøgning og dit CV allerede i dag.

Har du spørgsmål til jobbet, er du meget velkommen til at kontakte Stefano Oragano på telefonnummer 4546 1088 eller **s.oragano@sheltonsgroup.com**. Du kan også læse mere om Sheltons Accountants & Business Advisers, Denmark på [**www.sheltonsgroup.com**](http://www.sheltonsgroup.com/).